### Beslutning

Sagens behandling blev udsat i byrådets møde den 28. april 2021.

### Resumé

Som opfølgning på byrådets beslutning den 14. august 2019 indstiller rådmanden for Børn og Unge en ramme for kvalitetsopfølgning og tilsyn med det sigte at styrke kvaliteten i Børn og Unges tilbud og sammenhængen til den politiske opfølgning på kvaliteten gennem dialog og lærende fællesskaber.

Forslaget skal styrke den professionelle dømmekraft og organisatoriske læring gennem løbende, lokal udvikling af praksis, hvor børnene og de unges trivsel, læring og udvikling er i centrum. Omdrejningspunktet i rammen er fire lokale læringssamtaler i en toårig periode med afsæt i både kvalitative og kvantitative data om børnene og de unges udvikling. Datagrundlaget er genereret både lokalt og centralt og skal tage højde for børnenes, de unges og forældrenes perspektiv. Tilsynet i Børn og Unges ledelseslinje systematiseres ved seks årlige ledelsesopfølgninger. Indstillingen indebærer et forslag om at udvikle dialoghjulet, lokale forældretilfredsundersøgelser samt tilpasning til specialområdet.

### Indstilling

Det indstilles:

At 1) byrådet godkender den foreslåede ramme for lokal kvalitetsopfølgning og tilsyn

At 2) byrådet godkender forslag til udvikling af dialoghjulet

At 3) byrådet godkender forslag om, at Børn og Unge understøtter gennemførelsen af lokale forældretilfredshedsundersøgelser

At 4) byrådet godkender evaluering af den nye ramme i foråret 2024

### Sagens forløb

24-03-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 06-04-2021 Magistraten

Fremsendes til [adresse] med bemærkning, at Magistraten i mødet den 6. april 2021 anbefaler, at byrådet tiltræder Magistratsafdelingen for Børn og Unges indstilling af 15. marts 2021.

Marlene Carlsen, rådmand Tim Iversen, Yannick Mathiesen og Rosa Sørensen tog forbehold.

Til Byrådsbehandlingen beskrives praksis med hensyn til lokal kvalitetsopfølgning og tilsyn i de øvrige 6Byer.

Borgmester Dennis Larsen deltog ikke i sagens behandling.

 14-04-2021 Aarhus Byråd
Fremsendes til Børn og Unge-udvalget til behandling i henhold til beslutning i byrådets møde den 14. april 2021.
 21-04-2021 Børn og Unge-udvalget

Sandra Lassen, Yannick Mathiesen og Sofia Laursen kunne tiltræde indstillingen.

Benedicte Thomsen, Ken Jeppesen og Lea Thygesen tog forbehold for drøftelse i gruppen.

Nora Friis kunne ikke tiltræde indstillingen med følgende bemærkning:

"Jeg er bekymret for, at forældrene – sammen med bestyrelsen – skal løfte opgaverne ude lokalt i forhold til forældretilfredshedsundersøgelserne, og at der mangler inddragelse af forældrene i samtalerne".

 28-04-2021 [adresse]
Sagens behandling blev udsat i byrådets møde den 28. april 2021.
 12-05-2021 [adresse]
Beslutning ikke frigivet